Analizăm directori, polițiști, șoferi de camion, bucătari, ingineri.
Dacă oamenii muncesc, i-am analizat.
Iată ce știm despre fericirea lor:
toți muncitorii vor aceleași lucruri.
[Felul în care muncim]
Există trei miliarde de oameni care muncesc în lume.
Cam 40 la sută dintre ei ar spune că sunt fericiți la serviciu.
Asta înseamnă că 1,8 miliarde, sau aproape două miliarde de oameni,
nu sunt fericiți la serviciu.
Ce înseamnă asta,
atât pentru oameni, cât și pentru organizațiile unde lucrează?
Ei bine, să vorbim despre bani.
Organizațiile care au mulți angajați fericiți
au o creștere a veniturilor de trei ori mai mare,
comparativ cu organizațiile unde nu e așa.
Ele domină piața acțiunilor de trei ori mai mult.
Dacă ne uităm la fluctuația angajaților,
e la jumătate față cea a organizațiilor care au mulți angajați nefericiți.
Miracolul este
că nu trebuie să cheltui mulți bani pentru a obține asta.
Nu vorbim despre mese de ping-pong, masaje și plimbarea câinelui.
Nu e vorba despre beneficii.
Totul e despre cum îi tratează șefii lor
și oamenii cu care lucrează.
Aș vrea să vă împărtășesc câteva idei care-i fac fericiți pe angajați.
Ideea numărul unu:
în organizațiile unde angajații sunt fericiți,
veți întâlni două lucruri:
încredere și respect.
Liderii spun adesea:
„Avem încredere în angajați.
Le dăm putere angajaților.”
Apoi, când un angajat are nevoie de laptop,
e un exemplu real,
15 oameni trebuie să aprobe acel laptop.
Cuvintele adresate angajatului sunt frumoase,
dar 15 niveluri de aprobare pentru un laptop de 1.500 de dolari?
Se cheltuiesc mai mulți bani pentru aprobare decât pentru laptop.
Iar angajații simt că de fapt nu li se acordă încredere.
Deci ce poate face o organizație pentru un nivel mai înalt de încredere?
Prima organizație care-mi vine în minte este Four Seasons.
Ei au proprietăți magnifice peste tot în lume.
Iar angajaților li se spune:
„Fă ceea ce crezi că e corect atunci când servești clientul.”
Să acorzi atâta încredere angajaților, să facă ce cred ei că e corect,
asta îi face să se simtă minunat.
De aceea ei sunt cunoscuți că oferă cele mai bune servicii
din lume.
Ideea numărul doi: corectitudine.
Ceea ce erodează cel mai mult încrederea într-o organizație,
mai repede decât orice altceva,
este când angajații simt că sunt tratați incorect.
Angajații vor să fie tratați la fel,
indiferent de grad sau de vârstă,
de experiență sau de funcție,
comparativ cu oricine altcineva.
Când mă gândesc cum abordează organizațiile corectitudinea,
prima organizație care-mi vine în minte este Salesforce.
Ei au constatat că bărbații și femeile care lucrau pe posturi similare,
având aceleași competențe,
câștigau diferit.
Așa că au calculat imediat diferența,
și au investit trei milioane de dolari pentru a încerca să echilibreze situația.
Ideea numărul trei este ascultarea.
Pentru a fi un ascultător conectat la toate tipurile de oameni,
trebuie să ne dezvățăm de câteva lucruri.
Toți am învățat despre ascultarea activă și contactul vizual,
o privire intensă
și plină de compasiune.
Nu asta înseamnă să asculți.
Să repeți ce a spus interlocutorul, nu asta înseamnă să asculți.
Să fii umil
și să cauți permanent cea mai bună idee posibil,
asta înseamnă să asculți.
Iar angajații simt dacă faci sau nu acest lucru.
Ei vor să știe, când vorbesc cu tine și îți împărtășesc o idee:
ai ținut cont de ea când ai luat o decizie?
Lucrul pe care toți îl apreciază și îl doresc atunci când vorbesc
este să știe dacă ceea ce spun ei contează destul de mult
ca să te facă să te răzgândești.
Altfel, ce rost are conversația?
Toți știm ce trebuie să schimbăm,
ce trebuie să facem în mod diferit.
Felul cum vă comportați, felul cum îi tratați pe ceilalți,
felul cum răspundeți, cum sprijiniți,
definește experiența de muncă pentru toți cei din jurul vostru.
Să te schimbi ca să devii o persoană mai bună -
lumea e plină de astfel de eșecuri.
Dar să te schimbi pentru că crezi în ceva,
ai un scop,
pentru care ești dispus să riști aproape totul,
fiindcă e atât de important pentru tine -
acesta este motivul schimbării.
Dacă nu, poate ar trebui să-ți găsești alt loc de muncă.